સંતોષ થોડા વિસ્મયથી રીતુ સામે તાકી રહ્યો. રીતુ મેડમ એની જૂની ક્લાયન્ટ હતી. પોતે જે ફોટોશૂટ કરતો તેને ઓડીશન માટે રેડી કરવાની તમામ જહેમત રીતુ ઉઠાવતી. એક વાત તો નક્કી હતી કે રીતુ પાસે ટેલેન્ટ પારખવાની પાણીદાર આંખ હતી ને એટલે જ કેટલીય પ્રતિભાઓ રીતુએ જન્માવી હતી, હા એ વાત દૂરની હતી કે એ માટે રીતુ ને ન તો કોઈ ક્રેડીટ મળતી કે કોઈ યાદ કરતું. હવે સમયને પારખીને રીતુએ માત્ર કાસ્ટિંગ માટે ટેલેન્ટ શોધવાનું કામ સીમિત ન રાખતાં મળી આવતાં રફ હીરાને પાસાંદાર બનાવી પોતાના લેબલ નીચે ઝળકાવવાની શરૂઆત કરી હતી. ગ્રૂમિંગ અને એક્ટિંગ કલાસીસ ચાલુ કરીને, જ્યાં ઘડાતાં આવતીકાલના આવી રહેલાં હીરો અને હિરોઈનના ભાવિ.